smcproject/ml-wiki-sentences huggingface dataset:
മസോറട്ടിക് പാഠം ഇംഗ്ലീഷ് വിലാസം https://ml.wikipedia.org/wiki/Masoretic_Text എബ്രായ ബൈബിളിന്റെ ഏറ്റവും പഴയ പൂർണ്ണകൈയെഴുത്തുപ്രതിയായി ഒരു കാലത്ത് കണക്കാക്കപ്പെട്ടിരുന്ന പത്താം നൂറ്റാണ്ടിലെ അലപ്പോ പുസ്തകത്തിന്റെ (Aleppo Codex) ഓരക്കുറിപ്പുകളടങ്ങിയ ഒരുപുറം - ടൈബീരിയൻ മസോറെട്ടിക് പാരമ്പര്യത്തിന്റെ സൃഷ്ടിയണിത്.
തനക്ക് എന്ന് യഹൂദരും പഴയനിയമം എന്ന് ക്രിസ്ത്യാനികളും വിളിക്കുന്ന എബ്രായ ബൈബിളിന്റെ പഴയ വ്യഞ്ജനമാത്രമായ പാഠത്തോട് സ്വരങ്ങളുടേയും ഉച്ചാരണത്തിലെ ബലഭേദങ്ങളുടേയും(accents) ഛിഹ്നങ്ങളും ഓരക്കുറിപ്പുകളും(marginal notes) കൂട്ടിച്ചേർത്ത് മദ്ധ്യയുഗങ്ങളിൽ രൂപപ്പെടുത്തി നിശ്ചിതമാക്കി, കാലക്രമത്തിൽ ആധികാരികത നൽകപ്പെട്ട പാഠമാണ് മസോറട്ടിക് പാഠം .
ഒന്നാം നുറ്റാണ്ടിലെ ലഭ്യമായ കൈയെഴുത്തുപ്രതികളുമായി വളരെ യോജിപ്പിലായതിനാൽ, റാബൈനിക ബൈബിളുകളുടെ അടിസ്ഥാനമായ ഈ പാഠത്തെ ആധുനിക പഴയനിയമപഠനങ്ങളും മുഖ്യമായി ആശ്രയിക്കുന്നു.
മസോറട്ടിക് പാഠത്തിന് ആധാരമായിരുന്ന എബ്രായബൈബിൾമൂലം, ഈജിപ്തിലും പലസ്ഥീനയിലും പ്രചരിച്ചിരുന്നതും പുതിയനിയമലേഖകന്മാർ ആശ്രയിച്ചതുമായ പഴയനിയമത്തിന്റെ പുരാതന ഗ്രീക്ക് പരിഭാഷയായ സെപ്ത്വജിന്റ് ആശ്രയിച്ച മൂലത്തിൽ നിന്ന് വ്യത്യസ്തമായിരുന്നതുകൊണ്ട്, മസോറട്ടിക് പാഠം സെപ്ത്വജന്റിൽ നിന്ന് വ്യത്യസ്തമായിരിക്കുന്നു.
എന്നാൽ ഈ വ്യത്യാസങ്ങൾ ഒട്ടുമിക്കപോഴും ആശയപരമായല്ല, മറിച്ച് വ്യാകരണപരമായ അർത്ഥവ്യതിയാനങ്ങളാണ്.
'മസോറ' എന്ന എബ്രായ വാക്ക്, എസക്കിയേൽ പ്രവാചകന്റെ പുസ്തകത്തിലെ "ഞാൻ നിങ്ങളെ എന്റെ വടികൊണ്ട് തൊട്ട് എണ്ണും; എന്റെ ഉടമ്പടിയുടെ ചങ്ങലക്ക് വിധേയരാക്കും" എന്ന വാക്യത്തിലെ ചങ്ങല എന്ന വാക്കുമായി ബന്ധപ്പെട്ട് ഉത്ഭവിച്ചതാണ്.
ബൈബിൾ പാഠത്തെ നിശ്ചിതമാക്കുന്നത് വഴിവിട്ട വ്യാഖ്യാനത്തെ തടയുന്ന ചങ്ങലയാണെന്നാണ് വിവക്ഷ.
എന്നാൽ കാലക്രമത്തിൽ 'മസോറ' എന്നതിന് പാരമ്പര്യത്തിന്റെ പകർന്നുനൽകൽ എന്ന് അർത്ഥമായി.
ആ രീതിയിൽ അതിന്റെ വിപുലമായ അർത്ഥം യഹൂദപാരമ്പര്യത്തെ മുഴുവൻ സൂചിപ്പിക്കുന്നു.
എന്നാൽ മസോറട്ടിക് പാഠത്തിന്റെ സന്ദർഭത്തിൽ കുറേക്കൂടി പരിമിതമായ അർത്ഥമാണ് അതിനുള്ളത്.
അവിടെ അത്, ബൈബിൾ പാഠത്തെ നിശ്ചിതമാക്കാൻ ചേർക്കപ്പെട്ട സ്വരങ്ങളുടേയും ഉച്ചാരണഭേദങ്ങളുടേയും ഛിഹ്നങ്ങളേയും, സംശയമുള്ള വാക്കുകളുടെ കൃത്യമായ അക്ഷരച്ചേരുവയും മറ്റും സൂചിപ്പിക്കാൻ ഓരങ്ങളിൽ എഴുതിച്ചേർക്കപ്പെട്ട കുറിപ്പുകളേയും പരാമർശിക്കുന്നു.
മസോറട്ടിക് പാഠത്തിന്റെ ലഭ്യമായവയിൽ ഏറ്റവും പഴയ ശകലങ്ങൾ ഒൻപതാം നൂറ്റാണ്ടിനടുത്ത കാലത്തുള്ളതാണ്.
പഴയനിയമത്തിന്റെ മസോറട്ടിക് പാഠത്തിന്റെ ലഭ്യമായവയിൽ ഏറ്റവും പഴയപ്രതിയായ ആലപ്പോ പുസ്തകമാവട്ടെ ക്രി.
പത്താം നൂറ്റാണ്ടിലേതാണ്.
ഇതിലെ പഞ്ചഗ്രന്ഥി ഭാഗം 1947-ൽ കാണാതായി.
രണ്ടാം നൂറ്റാണ്ടിൽ നിന്നുള്ള നാഷ് പാപ്പിറസ് എബ്രായബൈബിലെ പത്തുകല്പനകളുടേയും "കേട്ടാലും ഇസ്രായേൽ"(ഷേമ യിസ്രായേൽ) എന്ന പ്രാർഥനയുടേയും മസോറട്ടിക് പൂർവപാഠം ഉൾക്കൊള്ളുന്നു മൂന്നു പാരമ്പര്യങ്ങൾ
ഏഴും പത്തും നൂറ്റാണ്ടുകൾക്കിടക്ക് മസോറട്ടുകൾ എന്നറിയപ്പെട്ടിരുന്ന ഒരു കൂട്ടം യഹൂദരാണ് മസോറട്ടിക് പാഠം പകർത്തി സംശോധനചെയ്ത് പ്രചരിപ്പിച്ചത്.
മസോറട്ടുകൾക്കിടയിൽ വ്യത്യസ്ത പാരമ്പര്യങ്ങളുണ്ടായിരുന്നു.
അവയിൽ മുഖ്യമായവ ബാബിലോണിയൻ , ജറുസലേമിൽ കേന്ദ്രീകരിച്ചിരുന്ന പലസ്തീനിയൻ , ഗലീലാക്കടലിന്റെ തീരത്തെ ടൈബീരിയസ് പട്ടണവുമായ ബന്ധപ്പെട്ട ടൈബീരിയൻ എന്നീ മൂന്നു പാരമ്പര്യങ്ങളാണ്.
ഇവയോരോന്നിനുമുള്ളിൽ ഉപപാരമ്പര്യങ്ങളും ഉണ്ടായിരുന്നു.
ക്രിസ്തുവർഷം ആയിരാമാണ്ടിനടുത്ത കാലം തുടങ്ങി, സ്വീകാര്യത കിട്ടിയത് ടൈബീരിയൻ പാരമ്പര്യത്തിലെ മസോറക്കാണ്.
ബെൻ നഫ്ത്താലി, ബെൻ അഷർ എന്നിവരുടെ പാരമ്പര്യങ്ങൾ ടൈബീരിയൻ മസോറട്ടിക് പാരമ്പര്യത്തിലെ പേരുകേട്ട ഉപവിഭാഗങ്ങളാണ്.
915-നടുത്തു ജനിച്ച അഹറോൻ ബെൻ അഷർ, ബെൻ അഷർ പാരമ്പര്യത്തിൽ മുഖ്യനാണ്.
ഈ പാരമ്പര്യത്തിൽ പിറന്ന പാഠത്തിനാണ് പന്ത്രണ്ടാം നൂറ്റാണ്ടിൽ പ്രഖ്യാതയഹൂദചിന്തകനായ മൈമോനിഡിസിന്റെ അംഗീകാരം ലഭിച്ചത് എന്ന് കരുതപ്പെടുന്നു.
യഹൂദവിശുദ്ധഗ്രന്ഥങ്ങളുടെ പുരാതന ഗ്രീക്ക് പരിഭാഷയായ സെപ്ത്വജിന്റിൽ നിന്ന് മസോറട്ടിക് പാഠത്തിനുള്ള വ്യത്യാസങ്ങൾ ചൂണ്ടിക്കാട്ടി, മസോറട്ടുകൾ തങ്ങളുടെ സം‌രംഭത്തിൽ അടിസ്ഥാനരചനയായെടുത്ത എബ്രായബൈബിൾ പാഠം, ബൈബിളിന്റെ മൂലപാഠത്തോട് എത്രത്തോളം വിശ്വസ്തത പുലർത്തുന്നതായിരുന്നു എന്ന ചോദ്യം തുടക്കം മുതലേ ഉന്നയിക്കപ്പെട്ടിരുന്നു.
പഴയനിയമപ്രവചനങ്ങളുടെ ക്രിസ്തീയവ്യാഖ്യാനം, ആദിമക്രിസ്ത്യാനികൾ ആശ്രയിച്ചിരുന്ന പഴയനിയമത്തിന്റെ സെപ്ത്വജിന്റ് പാഠത്തെ ആശ്രയിച്ചായിരുന്നതുകൊണ്ട്, സെപ്ത്വജിന്റ് പാഠത്തെ തുരങ്കംവയ്‌ക്കാനായി യഹൂദർ രൂപപ്പെടുത്തിയെടുത്തതാണ് മസോറെട്ടിക് പാഠം എന്നുപോലും ആരോപിക്കപ്പെട്ടിട്ടുണ്ട്.
ഏശയ്യായുടെ പുസ്തകത്തിലെ ഒരു വാക്യത്തിന്റെ(7:14) സെപ്ത്വജിന്റ്, മസോറെട്ടിക് പാഠങ്ങൾ ഈ ആരോപണത്തിന് തെളിവായി ചൂണ്ടിക്കാണിക്കപ്പെടാറുണ്ട്.
കന്യാപുത്രനായുള്ള യേശുവിന്റെ ജനനത്തിന്റെ പ്രവചനമായി ക്രിസ്ത്യാനികൾ കണക്കാക്കുന്ന ആ വാക്യത്തിന്റെ കാതലായ ഭാഗം സെപ്ത്വജിന്റിൽ "ഒരു കന്യക ഗർഭം ധരിക്കും" എന്നും മസോറെട്ടിക് പാഠത്തിൽ "ഒരു ബാലിക ഗർഭം ധരിക്കും" എന്നും ആണ്.
ഇരുപതാം നൂറ്റാണ്ടിന്റെ മദ്ധ്യത്തിൽ ചാവുകടൽ തീരത്തെ കുമ്രാനിൽ കണ്ടുകിട്ടിയ പുരാതന ഗ്രന്ഥശേഖരത്തിലുൾപ്പെട്ട പഴയനിയമത്തിന്റെ കൈയെഴുത്തുപ്രതികൾ മസോറട്ടിക് പാഠത്തിന്റെ കൂടുതൽ വസ്തുനിഷ്ഠമായ പഠനം സാധ്യമാക്കി.
കുമ്രാൻ കൈയെഴുത്തുപ്രതികളിൽ ഭൂരിഭാഗത്തിനും, ലഭ്യമായ മറ്റേതൊരു പാഠത്തോടുമുള്ളതിനേക്കാൾ സമാനത മസോറെട്ടിക് പാഠത്തോടാണ് എന്ന് പറയപ്പെടുന്നു.
മസോറെട്ടിക് പാഠം ആശ്രയിച്ച വ്യഞ്ജനമാത്രപാഠത്തിന്റെ ഒരു ആദ്യരൂപം(Prototype)ആയിരിക്കണം കുമ്രാനിലെ കൈയെഴുത്തുപ്രതികളിൽ മിക്കവയും പിന്തുടർന്നത് എന്നാണ് ഇതു നൽകുന്ന സൂചന.
ഈ കണ്ടെത്തൽ മസോറട്ടിക് പാഠത്തിന്റെ വിശ്വസനീയത ഉറപ്പിച്ചു.
അക്ഷരങ്ങളിലെ ചില ചെറിയ വ്യത്യാനങ്ങൾ ഒഴിച്ചാൽ പത്ത് നുറ്റാണ്ടിനുമുൻപുണ്ടായിരുന്ന പഴയനിയവുമായി മസൊറിട്ടിക്ക് പാഠം പറ്റുനിൽക്കുന്നു എന്ന വസ്തുത മസൊറൈറ്റുകൾ പരിഭാഷ വളരെ കൃത്യതയുള്ളതായിക്കാൻ കഠിനശ്രമം ചെയ്തിട്ടുള്ളവരാണെന്ന്  എന്ന് ഇത് തെളിയിച്ചു.
യേശുവിന്റെ കാലത്ത് ഉപയോഗിക്കപെട്ടിരുന്ന പഴയനിയമവും ഇന്ന് ലഭ്യമായ പഴയനിയംവും തമ്മിൽ അർത്ഥവ്യതിയാനങ്ങൾ ഒന്നും തന്നെ ഇല്ല എന്ന വസ്തുതയും ഇത് എടുത്തുകാട്ടുന്നു.
ക്രിസ്തിയ പുതിയനിയമത്തിലെ ഗ്രിക്ക് എഴുത്തുകളുടെ പരസ്പരവ്യത്യാസങ്ങളും മസൊരിട്ടിക്ക് കൈയെഴുത്തുപ്രതികളിലെ വ്യത്യാസങ്ങളും പരിശോധിച്ചാൽ മസൊറിട്ടിക്ക് പാഠം മെച്ചപെട്ട ഒത്തിണക്കം കാണിക്കുന്നു എന്ന വസ്തുതയും ഇതിന്റെ ആധികാരികത ഉയർത്തുന്നു.
അതിനാൽ ക്രിസ്തീയ പാരമ്പ്യര്യങ്ങളുടെ സ്വാധിനമുള്ള ഗ്രിക്ക് സെപ്ത്വജിന്റിനു പകരം മസൊറട്ടിക്ക് പാഠത്തെ പ്രമുഖമായി ആശ്രയിക്കാൻ ആധുനിക ബൈബിൾ പണ്ഡിതന്മാർ ഇഷ്ടപ്പെടുന്നു.
അതേസമയം, മസോറെട്ടിക് പാഠത്തിന്റെ മൂലത്തിൽ നിന്നു വ്യത്യസ്തമായ ഗ്രന്ഥപാരമ്പര്യത്തിൽ പെടുന്നതെന്നു കരുതാവുന്ന കൈയെഴുത്തുപ്രതികളും കുമ്രാൻ ശേഖരത്തിൽ ഉണ്ടായിരുന്നു.
ഇതിന്റെ ഏറ്റവും പ്രധാന ഉദാഹരണം കുമ്രാനിൽ നിന്നുകിട്ടിയ പഴയനിയമത്തിലെ ഹബക്കുക്കിന്റെ പുസ്തകത്തിന്റെ വ്യാഖ്യാനച്ചുരുളാണ്.
(The Pesher on Habakkuk).
ആ ചുരുളിലുള്ള ഹബക്കുക്ക് പാഠം മസോറട്ടിക് പാഠത്തിൽ നിന്ന് 135-ഓളം ഇടങ്ങളിൽ വ്യത്യാസപ്പെട്ടിരിക്കുന്നുവെന്ന് പാഠവിമർശകന്മാർ ചൂണ്ടിക്കാണിച്ചിട്ടുണ്ട്.
മസോറട്ടിക് പാഠം ആശ്രയിച്ച പഴയനിമമൂലം, പ്രാചീനകാലത്ത് നിലവിലുണ്ടായിരുന്ന പല പാഠപാരമ്പര്യങ്ങളിൽ ഒന്നുമാത്രമായിരുന്നു എന്നു വേണം ഇതിൽ നിന്ന് അനുമാനിക്കാൻ.
വ്യഞ്ജനമാത്രമായ മൂലപാഠത്തോട് മസോറട്ടുകൾ സ്വരങ്ങളുടേയും ഉച്ചാരണഭേദങ്ങളുടേയും ഛിഹ്നങ്ങൾ കൂട്ടിച്ചേത്തത് ഊഹാപോഹങ്ങളെ ആശ്രയിച്ചാണെന്നും അങ്ങനെ രൂപപ്പെട്ട പാഠത്തെ തെറ്റില്ലാത്തതായി കരുതി അന്ധമായി ആശ്രയിക്കുന്നത് ശരിയല്ലെന്നും യഹൂദപാരമ്പര്യത്തിൽ ജനിച്ച് സ്വതന്ത്രചിന്തയിലേക്കു തിരിഞ്ഞ ബറൂക്ക് സ്പിനോസ വാദിച്ചിട്ടുണ്ട്.
There are certainly no grounds for confidence that the Bible that we have is exactly the one produced by the original writers.
അവലംബം 1 2 Masorah, Masoretic Text - Oxford Companion to the Bible - പുറം 500-501 ↑ എസക്കിയേൽ 20;37 ↑ പുറപ്പാടിന്റെ പുസ്തകത്തിലെ കടലിലെ പാട്ട് (Song of the Sea - പുറപ്പാട് 13:19-16-1) അടങ്ങുന്ന ഏഴാം നൂറ്റാണ്ടിലെ ഒരു ശകലമാണ് ചാവുകടൽ ചുരുളുകൾക്കും ആലപ്പോ പുസ്തകത്തിനും ഇടക്കുള്ള എബ്രായ ബൈബിളിന്റെ 'നിശ്ശബ്ദയുഗത്തിൽ' നിന്ന് ലഭ്യമായ ഏറ്റവും പഴയ പാഠം.
See "Rare scroll fragment to be unveiled," Jerusalem Post, May 21, 2007 .
↑ The Masoretic Text of the Old Testament - V. S. Herrell - http://www.biblebelievers.org.au/masorete.htm Archived 2009-01-29 at the Wayback Machine .
↑ Shiffman, Reclaiming the Dead Sea Scrolls ↑ Habakkuk at Qumran - The Cambridge Companion to the Bible - 216-17 പുറങ്ങൾ ↑ വിൽ ഡുറാന്റിന്റെ സംസ്കാരത്തിന്റെ കഥയുടെ എട്ടാം വാല്യത്തിൽ സ്പിനോസയെക്കുറിച്ചുള്ള ഭാഗം കാണുക - പുറം 626 "The Masoretic Text was partly guesswork, and could hardly give us an indisputable prototype."
↑ Introduction to the Old Testament by Robert Alter in "The Literary Guide to the Bible", Edited by Robert Alter and Frank Kermode
മസ്കൊഗീ ഭാഷ
മസ്കൊഗീ ഭാഷ (Mvskoke in Muscogee),Creek, Seminole, Maskókî  or Muskogee എന്നിങ്ങനെയും വിളിക്കപ്പെടുന്നു.
അമേരിക്കയിലെ ആദിമവാസികളായ മസ്കോഗീകളും സെമിനോളുകളും ഉപയോഗിക്കുന്നു.
യു. എസിലെ ഓക്ലഹോമ, ഫ്ലൊറിഡ എന്നീ സംസ്ഥാനങ്ങളിലാണ് ഈ ഭാഷ സംസാരിക്കുന്നവരെ കാണുന്നത്.
ഇപ്പോൾ ഈ ഭാഷ സുമാർ 5000 പേർ സംസാരിക്കുന്നുണ്ട്.
മസെപ്പ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Mazeppa_National_Park
ഓസ്ട്രേലിയയിലെ സെൻട്രൽ ക്യൂൻസ്ലാന്റിൽ സ്ഥിതിചെയ്യുന്ന ദേശീയോദ്യാനമാണ് മസെപ്പ ദേശീയോദ്യാനം .
ബ്രിസ്ബേനിൽ നിന്നും വടക്കു-പടിഞ്ഞാറായി 821 കിലോമീറ്ററും ക്ലെർമോണ്ടിൽ നിന്നും വടക്കു-പടിഞ്ഞാറായി 75 കിലോമീറ്ററും അകലെയാണ് ഈ ദേശീയോദ്യാനം.
ഈ ദേശീയോദ്യാനത്തിൽ കാണപ്പെടുന്ന പ്രധാനപ്പെട്ട സസ്യം ഗിഡ്ജീ കുറ്റിച്ചെടിയാണ്.
ഇതിനോടൊപ്പം ബ്രിഗാലോ കുറ്റിച്ചെടിയും തുറന്ന യൂക്കാലിപ്റ്റസ് കാടുകളുമുണ്ട്.
ഒരിക്കൽ പണം നൽകി അനുവാദം വാങ്ങിക്കഴിഞ്ഞാൽ ബുഷ് കാമ്പിങ് നടത്താം.
ഇവിടെ നടപ്പാതകളില്ല.
മസ്കീന (ഈച്ച)
മസ്കീന Muscina മസ്കീഡേ എന്ന ജനുസിൽപ്പെട്ട ഈച്ചകളുടെ കുടുംബമാണ്.
27 സ്പീഷീസുകളെ ഇതുവരെ കണ്ടെത്തിയിട്ടുണ്ട്.
ഇഅവയെ ലോകത്തെല്ലായിടത്തും കാണാവുന്നതാണ്.
മൃഗപരിപാലനസൗകര്യങ്ങളിലും വിശ്രമകേന്ദ്രങ്ങളുടെ പുറത്തും സാധാരണ കാണപ്പെടുന്നു.
സാധാരണ കാണുന്ന സ്പീഷീസുകൾ M. stabulans (the most widely studied species), M. levida , and M. prolapsa .
മസ്കീന ഈച്ചകൾ, സാധാരണ വളം നിറഞ്ഞ സ്ഥലത്തു മുട്ടയിടുന്നു.
ആഹാരത്തിൽ വിസർജ്ജിക്കുന്നു.
ഇതുമൂലം ചില രോഗങ്ങൾ പകരാൻ ഇവ കാരണമാകുന്നു.
ഇവയുടെ ലാർവ്വകൾ മൃതശരീരത്തിൽ കാണപ്പെടുന്നു.
ഈ ലാരവ്വകളുടെ പ്രായം കണക്കുകൂട്ടി മൃതശരീരത്തിന്റെ പഴക്കം കണക്കാക്കി വരുന്നു.
ഇതു മൃതദേഹത്തിന്റെ ഫോറൻസിക് പരിശോധനയ്ക്കു സഹായകമാകാറുണ്ട്.
മരണത്തിന്റെ സമയം കൃത്യമായി കണക്കുകൂട്ടാൻ ഈ പരിശോധനയ്ക്കാകും.
പോളിയോ രോഗത്തിന്റെ വാഹകരാണ് ചില സ്പീഷിസ് ഈച്ചകൾ എന്ന് ഗവേഷണങ്ങൾ കണ്ടെത്തിയിട്ടുണ്ട്.
സ്വഭാവസവിശേഷതകൾ ജീവിതചക്രം വൈദ്യശാസ്ത്രപരമായ പ്രാധാന്യം നിയമവുമായി ബന്ധപ്പെട്ട വൈദ്യശാസ്‌ത്രം ഇപ്പോൾ നടന്നുവരുന്ന ഗവേഷണങ്ങൾ സ്പീഷീസ് Muscina prolapsa Female Muscina levida Male Muscina angustifrons Loew, 1858 Muscina arcuata Shinonaga, 1989 Muscina aurantiaca Hough, 1899 Muscina brunnea Muscina concolor Muscina dorsilinea Wulp, 1896 Muscina flukei Snyder, 1956 Muscina fulvacrura Snyder, 1956 Muscina fungivora Robineau-Desvoidy, 1830 Muscina grisea Muscina heterochaeta Villeneuve, 1915 Muscina japonica Shinonaga, 1974 Muscina krivosheinae Lobanov, 1977 Muscina latipennis Muscina levida Harris, 1788 Muscina longicornis Muscina minor Portschinsky, 1881 Muscina pascuorum Meigen, 1826 Muscina principalis Schiner, 1868 Muscina prolapsa Harris, 1780 Muscina stabulans Fallén, 1817 Muscina sumatrensis Shinonaga Kurahashi, 2002 Muscina texana Muscina tripunctata Wulp, 1896 Muscina varicolor അവലംബം കൂടുതൽ വായനയ്ക്ക് Muscina latipenis characteristics (pg. 229) The Biological Bulletin The Book of the Fly
മസെരു ജില്ല
മസെരു (Maseru) ലെസൊതൊ ജില്ലയിലെ ഒരു ജില്ലയാണ്.
ജില്ലയുടെ ആസ്ഥാനവും രാജ്യത്തിന്റെ ആസ്ഥാനവും മസെരു തന്നെയാണ്.
ഈ നഗരമാണ് ജില്ലയിലെ ഏറ്റവും വലിയ നഗര പ്രദേശം.
മസെരു പട്ടണം ജില്ലയുടെ ലെസൊതൊയുടെ പടിഞ്ഞാറൻ അതിരിലാണ് മസെരു പട്ടാണം സ്ഥിതി ചെയ്യുന്നത്.
ജില്ലയിലെ 2006 ലെ ജനസംഖ്യ 4,31, 998 ആയിരുന്നു.
അത് രാജ്യത്തിന്റെ മൊത്തം ജനസംഖ്യയുടെ 23.02% ആകുന്നു.
മസ്കറ്റ് അന്താരാഷ്ട്ര വിമാനത്താവളം
ഒമാനിലെ പ്രധാന വിമാനത്താവളമാണ് മസ്കറ്റ് അന്താരാഷ്ട്ര വിമാനത്താവളം ( IATA : MCT , ICAO : OOMS ) .
മുൻപ് സീബ് അന്താരാഷ്ട്ര വിമാനത്താവളം എന്നായിരുന്നു അറിയപ്പെട്ടിരുന്നത് .
വിമാനകമ്പനികളും ലക്ഷ്യസ്ഥാനങ്ങളും യാത്ര സേവനങ്ങൾ വിമാനകമ്പനി ലക്ഷ്യസ്ഥാനം എയർ അറേബ്യ ഷാർജ എയർ ഇന്ത്യ ബെംഗലൂരു , ചെന്നൈ , ഡൽഹി , ഗോവ , ഹൈദരാബാദ് , മുംബൈ എയർ ഇന്ത്യ എക്സ്പ്രസ്സ് കണ്ണൂർ , കൊച്ചി , കോഴിക്കോട് , മാംഗളൂർ , തിരുവനന്തപുരം Biman Bangladesh Airlines Chittagong , Dhaka , Sylhet British Airways Seasonal: London–Heathrow Cham Wings Airlines Damascus EgyptAir Cairo Emirates ദുബായ് Ethiopian Airlines Addis Ababa Etihad Airways Abu Dhabi flydubai ദുബായ് GoAir Kannur , Mumbai Gulf Air Bahrain IndiGo Mumbai Iran Aseman Airlines Chabahar , Shiraz Kish Air Bandar Abbas , Chabahar/Konarak , Kish Island , Shiraz KLM Amsterdam , Dammam Kuwait Airways Kuwait Oman Air Abu Dhabi , Amman–Queen Alia , Athens , Bahrain , Bengaluru , Bangkok–Suvarnabhumi , Cairo , Casablanca , Chennai , Colombo , Dammam , Dar es Salaam , Delhi , Doha , ദുബായ് , Duqm , Frankfurt , Goa , Guangzhou , Hyderabad , Islamabad , Istanbul , Jaipur , Jakarta–Soekarno–Hatta , Jeddah , Karachi , Kathmandu , Khasab , Kochi , Kozhikode , Kuala Lumpur–International , Kuwait , Lahore , London–Heathrow , Lucknow , Manila , Medina , Manchester , Mashhad (ends 1 October 2019), Milan–Malpensa , Moscow-Domodedovo , Mumbai , Munich , Nairobi–Kenyatta , Paris–Charles de Gaulle , Riyadh , Salalah , Tehran–Imam Khomeini , Thiruvananthapuram , Zanzibar , Zurich Seasonal: Alexandria–Borg El Arab Pakistan International Airlines Gwadar , Islamabad , Karachi , Lahore , Peshawar , Sialkot , Turbat Pegasus Airlines Istanbul-Sabiha Gökçen Qatar Airways Doha Qeshm Airlines Qeshm Island Regent Airways Chittagong , Dhaka SalamAir Abu Dhabi (begins 8 September 2019), Alexandria–Borg El Arab , Bahrain (begins 9 September 2019), Chittagong , Doha , Dhaka , ദുബായ് , Istanbul-Sabiha Gokcen , Jeddah , Karachi , Kathmandu , Khartoum , Kuwait , Mashhad (begins 9 September 2019), Multan , Medinah , Riyadh , Salalah , Shiraz , Sialkot , Tehran Seasonal: Baku , Ta'if , Tbilisi , Trabzon Charter: Mukhaizna Saudia Jeddah , Medina , Riyadh SpiceJet Ahmedabad SriLankan Airlines Colombo Swiss International Air Lines ദുബായ് , Zurich Thai Airways Bangkok–Suvarnabhumi , Karachi Turkish Airlines Istanbul US-Bangla Airlines Chittagong , Dhaka ചരക്ക് സേവനങ്ങൾ വിമാനകമ്പനി ലക്ഷ്യസ്ഥാനം Cargolux Chennai , Hong Kong , Luxembourg , Mumbai ഡിഎച്എൽ ഏവിയേഷൻ ദുബായ് അവലംബം പുറം കണ്ണികൾ Muscat International Airport എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Official website Archived 2021-03-24 at the Wayback Machine .
Traffic Statistic 2018 Salalah Muscat Archived 2019-04-14 at the Wayback Machine .
Annual Report 2017 MOTC for Reference Archived 2018-09-16 at the Wayback Machine .
മസെരു ഇംഗ്ലീഷ് വിലാസം https://ml.wikipedia.org/wiki/Maseru
മസെരു , ലെസോത്തോയുടെ തലസ്ഥാനവും രാജ്യത്തെ ഏറ്റവും വലിയ നഗരവുമാണ്.
ഇത് മസെരു ജില്ലെ യുടെ തലസ്ഥാനവും കൂടിയാണ്.
കാലെഡോൺ നദിയുടെ തീരത്ത് സ്ഥിതിചെയ്യുന്ന മസെരു നഗരം ലെസോത്തോ- ദക്ഷിണാഫ്രിക്കൻ അതിർത്തിയിലാണ് സ്ഥിതിചെയ്യുന്നത്.
ഈ തലസ്ഥാനനഗരിയിലെ ആകെ ജനസംഖ്യ 253,000 ആണ്.
ഒരു പോലീസ് ക്യാമ്പായി രൂപീകരിക്കപ്പെട്ട ഈ പട്ടണം 1869 ൽ രാജ്യം ഒരു ബ്രിട്ടീഷ് സംരക്ഷണ കേന്ദ്രമായി മാറിയശേഷം രാജ്യത്തിൻറെ തലസ്ഥാനമായി നിശ്ചയിക്കപ്പെട്ടു.
1966 ൽ രാജ്യം സ്വാതന്ത്ര്യം നേടിയതിനു ശേഷവും മസെരു തലസ്ഥാനമായി നിലനിർത്തപ്പെട്ടു.
സെസോത്തോ പദമായ നഗരത്തിൻറെ പേരിൻറെ അർത്ഥം "ചുവന്ന മണൽക്കല്ല്" എന്നാണ്.
മാലിന്യ സംസ്ക്കരണം ഇംഗ്ലീഷ് വിലാസം https://ml.wikipedia.org/wiki/Waste_management
മനുഷ്യനും പരിസ്ഥിതിക്കും പരമാവധി ഉപദ്രവരഹിതമായി, മാലിന്യങ്ങൾ അഥവാ പാഴ്‌വസ്തുക്കളുടെ ശേഖരണം, വിനിമയം, സംസ്കരണം, മേൽനോട്ടം നടത്തൽ, നീക്കം ചെയ്യൽ പുനഃരുപയോഗം അല്ലെങ്കിൽ നശിപ്പിക്കൽ എന്നിവയും, അവയെ യഥാവിധി കൈകാര്യം ചെയ്യുന്നതും ആണ് പാഴ്വസ്തു കൈകാര്യം അഥവാ മാലിന്യസംസ്ക്കരണം (Waste management) എന്നതുകൊണ്ട് അർഥമാക്കുന്നത്.
മനുഷ്യന്റെ പ്രവർത്തനഫലമായി ഉല്പാദിപ്പിക്കപ്പെടുന്ന വസ്തുക്കളുമായി ബന്ധപ്പെട്ടാണ് പാഴ്വസ്തു കൈകാര്യം അല്ലെങ്കിൽ വേയ്സ്റ്റ് മാനേജ്മെന്റ് എന്ന വാക്ക് ഉപയോഗിക്കാറ്.
മനുഷ്യന്റെ ആരോഗ്യത്തേയും അവന്റെ പരിസ്ഥിതിയേയും ഇതിന്റെ ആഘാതത്തിൽ നിന്ന് കുറയ്ക്കുക എന്നതും പാഴ്വസ്തു കൈകാര്യത്തിന്റെ ഭാഗമാണ്.
കൂടാതെ പാഴ്വസ്തുക്കളിൽ നിന്ന് ഉപയോഗപ്രദമായത് വീണ്ടെടുക്കുക എന്നതും പാഴ്വസ്തു കൈകാര്യം എന്നതിന്റെ കീഴിൽ വരുന്നു.
ഖരം , ദ്രാവകം , വാതകം , റേഡിയോ ആക്ടീവ് സംയുകതങ്ങൾ എന്നീ പാഴ്വസ്തുക്കളുടെ വിവിധരീതിയിലുള്ള കൈകാര്യങ്ങൾ ഈ വിഷയത്തിനു കീഴിൽ വരുന്നുണ്ട്.
മാലിന്യ ശേഖരണം മാലിന്യ ശേഖരണ വാഹനം-സകോൻ നാഖോൻ, തായ്ലാൻഡ്.
സിംഗപ്പൂരിൽ കൈകൊണ്ട് മാലിന്യം ശേഖരിക്കുന്നു സഞ്ചിയിലിട്ട് സ്റ്റിക്കറൊട്ടിച്ച് ശേഖരണത്തിനായി വഴിയരികിൽ വെച്ച മാലിന്യം- ഡബ്ലിൻ , അയർലന്റ്
മാലിന്യ സംസ്ക്കരണം എന്ന പ്രക്രിയയുടെ ഒരു ഭാഗമാണു മാലിന്യ ശേഖരണം.
ഖരമാലിന്യം അതിന്റെ ഉൽഭവത്തിൽ നിന്ന് ശേഖരിച്ച് സംസ്കരണ കേന്ദ്രത്തിലേക്കോ മാലിന്യനിക്ഷേപ സ്ഥലത്തേക്കോ നീക്കം ചെയ്യലാണിത്.
സാങ്കേതികമായി മാലിന്യം അല്ലെങ്കിലും, പുനരുൽപ്പാദനം ചെയ്യാനുള്ള  വസ്തുക്കളെ വഴിയരികിൽ നിന്ന് ശേഖരിക്കുന്നതും മാലിന്യ ശേഖരണത്തിൽ പെടും.
വീട്ടുമാലിന്യം
വികസിത രാജ്യങ്ങളിൽ വീട്ടുമാലിന്യങ്ങൾ മാലിന്യപ്പെട്ടിയിൽ ശേഖരിക്കപ്പെടുന്നതിനായി ഉപേക്ഷിക്കുകയാണു ചെയ്യാറ്.
അവിടെ നിന്ന് മാലിന്യം ശേഖരിക്കുന്ന തൊഴിലാളികൾ മാലിന്യശേഖരണ വാഹനത്തിൽ എടുത്തുകൊണ്ട് പോകുന്നു.
എന്നാൽ മെക്സിക്കോ, ഈജിപ്ത് തുടങ്ങിയ വികസ്വര രാജ്യങ്ങളിൽ മാലിന്യം ശേഖരിക്കണമെങ്കിൽ താമസക്കാർ നേരിട്ട് വാഹനങ്ങളിലോ ശേഖരിക്കുന്ന തൊഴിലാളികളുടെ കയ്യിലോ ഏൽപ്പിക്കണം.
മെക്സിക്കോ സിറ്റിയിലെ താമസക്കാർ മാലിന്യങ്ങൾ മാലിന്യ ശേഖരണ വാഹനത്തിൽ എത്തിച്ചു കൊടുക്കണം.
മണിയടിച്ചോ പ്രത്യേക ശബ്ദം ഉണ്ടാക്കിയോ തങ്ങളുടേ സാന്നിദ്ധ്യം അറിയിക്കുന്ന ശേഖരണക്കാരുടെ കയ്യിൽ വരിയായി നിന്ന് താമസക്കാർ മാലിന്യ സഞ്ചികൾ കൈമാറും.
ചിലയിടങ്ങളിൽ ചെറിയ പ്രതിഫലം കൊടുക്കേണ്ടതായി വരും.
സ്വകാര്യ മാലിന്യ ശേഖരണക്കാർ ദിവസത്തിൽ നാലോ അഞ്ചോ തവണമണി മുഴക്കിക്കൊണ്ട് ചുറ്റി നടന്ന് ഉന്തുവണ്ടികളിൽ മാലിന്യം സ്വീകരിക്കുന്നു.
ഇക്കൂട്ടർ ശമ്പളക്കാരല്ലാത്തത് കൊണ്ട് നാട്ടുകാരിൽ നിന്ന് കിട്ടുന്ന പ്രതിഫലം കൊണ്ടാണു ജീവിക്കുന്നത്.
പിന്നീട് ശേഖരിച്ച മാലിന്യം മാലിന്യ ശേഖരണ വാഹനത്തിലേക്ക് കൈമാറുന്നു.
കച്ചവട മാലിന്യം
മാലിന്യപ്പെട്ടികളുടെ വലിപ്പവും തരവും സ്ഥാനവും അവയിൽ നിന്ന് എത്ര തവണ മാലിന്യം ശേഖരിക്കണം എന്നതൊക്കെയാണു കച്ചവട സ്ഥാപനങ്ങളിലെ മാലിന്യ ശേഖരണത്തെ ബാധിക്കുന്ന വിഷയങ്ങൾ.
നിറഞ്ഞു കവിഞ്ഞ പെട്ടികൾ മാലിന്യങ്ങൾ പുറത്ത് വീണു പ്രശ്നമുണ്ടാക്കാൻ സാദ്ധ്യത കൂട്ടുന്നു.
അപകട സാദ്ധ്യതയുള്ള മാലിന്യങ്ങൾ കൈകാര്യം ചെയ്യുമ്പോൾ തീപ്പിടിത്തത്തിനും മറ്റും സാദ്ധ്യതയുണ്ട്.
മാലിന്യം നീക്കം ചെയ്യുന്നതിനു പണം കൊടുക്കാൻ തയ്യാറല്ലാത്ത ആളുകളിൽ നിന്ന് പെട്ടികൾ പൂട്ടി സൂക്ഷിക്കാവുന്നതാണു.
മാലിന്യ ശേഖരണം എന്ന തൊഴിൽ
യു എസ് ന്യൂസ്:
ബ്യൂറോ ഓഫ് ലേബർ സ്റ്റാറ്റിസ്റ്റിക്സിന്റെ പ്രവചനപ്രകാരം ഈ മേഖലയിലെ തൊഴിൽ സാദ്ധ്യത 16.2 ശതമാനം കൂടാൻ സാദ്ധ്യതയുണ്ട്.
2022 ആകുമ്പോഴേക്ക് ഇതു മൂലം 21600 പുതിയ ജോലികൾ ഉണ്ടാക്കപ്പെടും.
ജനസംഖ്യാവർദ്ധനവും വ്യക്തിഗത വരുമാനത്തിൽ വന്ന വർദ്ധനവും കൂടുതൽ ആളുകൾ പുനരുൽപ്പാദനം തെരഞ്ഞെടുക്കുന്നതും ഈ വളർച്ചയ്ക്ക് കാരണമാണു.
ഇതു കൂടി കാണുക History of waste management Automated vacuum collection Beach cleaner Dempster Brothers (manufacturer of Dempster Dinosaur and Dempster Dumpmaster waste collection vehicles) List of waste management acronyms Mercedes-Benz Econic Waste Waste bin Waste sorting References
↑ Mexico City vows to green garbage dumps - World news - World environment | NBC News ↑
മാലിന്യം ഫിലിപ്പൈൻസിലെ മനിലയിലെ നഗരമാലിന്യങ്ങൾ തരംതിരിച്ചും, അവ പുനരുല്പാദനത്തിനയച്ചും ജീവിതമാർഗ്ഗം കണ്ടെത്തുന്ന ജനങ്ങൾ
മാലിന്യം എന്നാൽ ആവശ്യമില്ലാത്തതോ ഉപയോഗശൂന്യമായതോ ആയ വസ്തുക്കളെ അല്ലെങ്കിൽ പദാർത്ഥങ്ങളെ സൂചിപ്പിക്കുന്നു.
അലക്ഷ്യമായി വലിച്ചെറിയുന്ന മാലിന്യങ്ങളെ ചവറ് എന്നും പറയാറുണ്ട്.
മാലിന്യങ്ങളെ വിവിധങ്ങളായി തരം തിരിച്ചിട്ടുണ്ട്.
അവയിൽ പ്രധാനമായവ: നഗരമാലിന്യം (ഇത് ഗാർഹിക മാലിന്യങ്ങളെയും വ്യാപാര സംബന്ധമായ മാലിന്യങ്ങളെയും ഉൾക്കൊള്ളുന്നു.) ഖര മാലിന്യങ്ങൾ പ്ളാസ്റിക് മാലിന്യങ്ങൾ വ്യാവസായിക മാലിന്യങ്ങൾ ചികിത്സാലയ സംബന്ധിയായ മാലിന്യങ്ങൾ ഇലക്ട്രോണിക് മാലിന്യങ്ങൾ അഥവാ ഇ-മാലിന്യങ്ങൾ
തുടങ്ങി ആപത്‌കരമായ രാസ മാലിന്യങ്ങളും, സ്‌ഫോടകകരമായ മാലിന്യങ്ങളും ഉൾപ്പെടുന്നു.
മാലിന്യ വിരുദ്ധ മുന്നേറ്റം
മാലിന്യ വിരുദ്ധ മുന്നേറ്റം (Anti Pollution Drive)( APD),എന്നത് 2014 ഒക്ടോബർ 2ന് ഇന്ത്യൻ പരിസ്ഥിതി പ്രവർത്തകനായ അബ്ദുള്ള എ റഹ്‌മാൻ സ്ഥാപിച്ച ധർമ്മ സംഘടനയാണ്.
എപിഡിയുടെ പരിസ്ഥിതി ബോധമുള്ള സത്യസന്ധരായ സന്നദ്ധപ്രവർത്തകർ ഇന്ത്യയിലെ വിവിധ പട്ടണങ്ങളിലെ വായു മലിനീകരണ നിയന്ത്രണ പ്രവർത്തനങ്ങളിൽ ഏർപ്പെടുന്നു.
മലിനീകരണംകൊണ്ട് ഭൂമിയ്ക്കും മനുഷ്യർക്കും ഉണ്ടാകുന്ന ദോഷങ്ങളെപറ്റി ബോധവൽക്കരണം നടത്തുന്നു.
മാലിബു, കാലിഫോർണിയ
മാലിബു , അമേരിക്കൻ ഐക്യനാടുകളിൽ പടിഞ്ഞാറൻ ലോസ് ഏഞ്ചലസ് കൗണ്ടിയിൽ , ലോസ് ആഞ്ചലസ് നഗര കേന്ദ്രത്തിൽ‍നിന്ന് ഏകദേശം 30 മൈൽ (48 കിലോമീറ്റർ) അകലെ പടിഞ്ഞാറേ ദിശയിൽ സ്ഥിതിചെയ്യുന്ന ഒരു ബീച്ച് നഗരമാണ്.
മെഡിറ്ററേനിയൻ കാലാവസ്ഥയാൽ പ്രസിദ്ധമായ മാലിബു നഗരത്തിലേയ്ക്ക് 21 മൈൽ (34 കിലോമീറ്റർ) നീളത്തിലുള്ള ഒരു മാലിബു തീരദേശ തുണ്ടുനിലം 1991-ൽ കൂട്ടിച്ചേർത്തിരുന്നു.
ഹോളിവുഡ് സിനിമാ താരങ്ങൾ, വിനോദ വ്യവസായത്തിൽ പ്രവർത്തിക്കുന്ന ആളുകൾ,  മറ്റ് ധനാഢ്യരായ ആളുകൾ തുടങ്ങിയവർ താമസിക്കുന്ന ഒരു പ്രദേശവുമാണിത്.
മാലിമേൽ ഭഗവതിക്ഷേത്രം ഇംഗ്ലീഷ് വിലാസം https://ml.wikipedia.org/wiki/Malimel_bhagavathi_Temple
ആലപ്പുഴജില്ലയിൽ മാവേലിക്കര താലൂക്കിൽ കറ്റാനത്തിനടുത്ത് കുറത്തികാട് - വരേണിക്കൽ റോഡരുകിലാണ് പ്രസിദ്ധമായ മാലിമേൽ ഭഗവതിക്ഷേത്രം സ്ഥിതിചെയ്യുന്നത് .
ശക്തിസ്വരൂപിണിയും ഇഷ്ടവരദായിനിയുമാണ് മാലിമേൽ ഭഗവതി.
മാലിമേൽ ദേവി എന്ന ഇവിടുത്തെ ഭദ്രകാളി പശുക്കിടാവിന്റെ രൂപത്തിൽ ഇവിടെ എത്തി ഈ ഗ്രാമത്തിനും  ഭക്തർക്കും അനുഗ്രഹം ചൊരിഞ്ഞു  കുടികൊള്ളുന്നു എന്ന് വിശ്വസിക്കുന്നു.
അഭീഷ്ട വരദായിനിയും ഐശ്വര്യപ്രദായിനിയുമായ തന്നെ ആരാധിക്കുന്നവർക്കു സൗഭാഗ്യം സമ്മാനിച്ചുകൊണ്ട് ദേവി ഇവിടെ കുടികൊള്ളുന്നു.
ഇവിടുത്ത അമ്മൂമ്മ കാവിൽ ദർശനം നടത്തുന്നത് സുഖപ്രസവത്തിനും കുഞ്ഞിന്റെ ആയുരാരോഗ്യത്തിനും വിശേഷമായി കരുതുന്നു.
ഏകദേശം ആറ് നൂറ്റാണ്ടുകളുടെ പഴക്കമുള്ള  ക്ഷേത്രമാണിത്.
ഒരു പശുക്കിടാവിന്റെ രൂപത്തിൽ യോഗീശ്വരനോടൊപ്പം ദേവി ഇവിടെ എത്തി എന്നാണ് ഐതിഹ്യം.
ഭദ്രകാളിയാണ് ഇവിടുത്തെ പ്രധാന പ്രതിഷ്ഠ.
പുല്ലേലിൽ നാടാലയിൽ കുടുംബത്തിലെ ഒരു കാരണവർ സ്ഥിരമായി ശബരിമല ദർശനം നടത്തുക പതിവായിരുന്നു.
ശബരിമലക്ക് പോകുന്ന വഴിക്ക് കോഴഞ്ചേരിക്കടുത്തുള്ള അയിരൂർ പുതിയകാവ്  ക്ഷേത്രത്തിൽ ഭജനമിരിക്കുക പതിവായിരുന്നു.
അദ്ദേഹത്തിന്റെ ഭക്തിയിൽ  സംപ്രീതയായ ദേവി അദ്ദേഹത്തോടൊപ്പ്ം ഒരു പശുക്കുട്ടിയായി കൂടെപോന്നു എന്നാണ് ഐതിഹ്യം.
കാരണവർ വേണ്ട താന്ത്രികരീതിയിൽ ദേവിയെ ഇവിടെ കുടിയിരുത്തി.
മാവേലിക്കര-കറ്റാനം റൂട്ടിൽ കുറത്തികാട് ഹൈസ്കൂൾ ജങ്ഷനിൽ നിന്നും വരേണിക്കൽ പോകുന്ന വഴിയിൽ 500 മീറ്റർ കിഴക്കോട്ട് മാറിയാണ് ക്ഷേത്രം സ്ഥിതിചെയ്യുന്നത്.
കിഴക്കോട്ട്  അഭിമുഖമായ ശ്രീകോവിൽ.
വടക്ക് പടിഞ്ഞാറു വശത്ത്  ആണ് അമ്മൂമ്മക്കാവ്.
അവിടെ അമ്മൂമ്മയോടൊപ്പം രണ്ട് കുടിയിരുപ്പുകൾ കൂടി ഉണ്ട്.
കിഴ്ക്ക് ഒരു മൈതാനത്തേക്ക് ക്ഷേത്രം തുറക്കുന്നു.
മൈതാനത്തിനു വശത്ത് വിശ്രമകേന്ദ്രം.
ഗണപതിയ്ക്കും മഹാദേവനും നാഗങ്ങൾക്കും യക്ഷിയമ്മയ്ക്കുമൊപ്പം കാരണവരെയും ഇവിടെ യോഗീശ്വര ഭാവത്തിൽ ഉപദേവതകളായി ഉണ്ട്.
മീനത്തിലെ രേവതി നാളിലാണ് ഇവിടെ ഉത്സവം നടക്കുന്നത്.
അമ്മൂമ്മക്കാവ്
ഉപദേവതാ സങ്കൽപ്പത്തിൽ മാലിമേൽ ക്ഷേത്രത്തിൽ കുടികൊള്ളുന്ന ചൈതന്യമാണ് അമ്മൂമ്മക്കാവ്.
സ്ത്രീകൾ സുഖപ്രസവത്തിനും കുഞ്ഞുങ്ങളൂടെ ബാലാരിഷ്ടതകൾ മാറാനും ഇവിടെ എത്തുന്നു.
കല്ലെടുത്തുവക്കൽ എന്ന ചടങ്ങാണ് വഴിപാടുകളിൽ പ്രധാനം.
ഒരു കല്ല് ക്ഷേത്രമതിലകത്തുനിന്നും ഭക്ത്യാദരവുകളോടെ സ്വീകരിക്കൽ ആണ് ചെയ്യുന്നത്.
ഗർഭിണിയായി ഏഴുമാസത്തിനുമുമ്പ് വഴിപാടുകളോടെ ഈ ചടങ്ങു നടത്തണം.
സുഖപ്രസവത്തിനും ശേഷം കുഞ്ഞിനും ദേവി രക്ഷാകവചമായി ഉണ്ടാകും എന്ന് വിശ്വസിക്കുന്നു.
ചോറൂൺ ഇവിടെ നടത്തണം.
അതോടൊപ്പം ഈ കല്ല സ്വർണ്ണ മോതിരത്തോടൊപ്പം തിരികെ ഏൽപ്പിക്കണം.
ഭരണി നാളിൽ ദേവിയുടെ എഴുന്നെള്ളത്തും ആയില്യത്തിനു സർപ്പപൂജയും ചിങ്ങത്തിൽ ക്ഷേത്രത്തിലെ വല്യച്ഛന്മാർക്കുള്ള ഉത്രാടപൂജയും പ്രധാനമാണ്.
പുല്ലേലിൽ നാടാലയിൽ കുടുംബയോഗത്തിന്റെ ഉടമസ്ഥതയിൽ ആണ് മാലിമേൽ ക്ഷേത്രം.
ആർ.കൃഷ്ണൻ ഉണ്ണിത്താൻ പ്രസിഡന്റും, സി.ആർ.രാജേന്ദ്രൻ സെക്രെട്ടറിയും  ആയ ഭരണസമിതിയാണ് ഇപ്പോൾ ക്ഷേത്ര ഭരണം നിർവഹിക്കുന്നത്.
എത്തിചേരാൻ
മാവേലിക്കര നിന്നും കല്ലുമല -കറ്റാനം വഴിയുള്ള പാതയിൽ കുറത്തികാട് ഹൈസ്കൂൾ കവലയിൽ നിന്നും വരേണിക്കൽ പോകുന്ന വഴിയിലൂടെ അര  കിലോമീറ്റർ പോയാൽ ക്ഷേത്രം ആയി.
മാവേലിക്കര ആണ് അടുത്ത റയിൽവേ സ്റ്റേഷൻ.
മാവേലിക്കര ടൗണിൽ നിന്നും ഏകദേശം 6 കിലോമീറ്റർ ദൂരം ഉണ്ട് ഇവിടേയ്ക്ക്.
Malimel deviTemple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ https://www.manoramaonline.com/travel/travel-kerala/2018/11/21/malimel-bhagavathi-templemavelikkara.html
മാലിയസ് ഇംഗ്ലീഷ് വിലാസം https://ml.wikipedia.org/wiki/Malleus
മാലിയസ് (ലാറ്റിൻ ഭാഷയിൽ ചുറ്റിക ) മദ്ധ്യകർണ്ണത്തിലെ ഒരു ഓസിക്കിൾ അസ്ഥിയാണ് .
ഇത് ഇൻകസിനോടും കർണ്ണപുടത്തോടും ബന്ധപ്പെട്ടിരിക്കുന്നു.
കർണ്ണപുടത്തിൽ നിന്ന് ശബ്ദവീചികളുണ്ടാക്കുന്ന പ്രകമ്പനങ്ങളെ ഇൻകസ് അസ്ഥിയിലേക്ക് എത്തിക്കുകയാണ് മാലിയസ് ചെയ്യുന്നത്.
മാലിയസ് സസ്തനികളിൽ മാത്രമേ കാണപ്പെടുന്നുള്ളൂ.
ഭ്രൂണത്തിന്റെ ഒന്നാമത് ഫാരിഞ്ച്യൽ ആർച്ചിൽ നിന്നാണ് മാലിയസ് രൂപപ്പെടുന്നത്.
മാൻഡിബിൾ (താടിയെല്ല്), മാക്സില്ല എന്നീ ചവയ്ക്കാനുപയോഗിക്കുന്ന അസ്ഥികളും ഇതേ ഭാഗത്തു നിന്ന് രൂപം കൊള്ളുന്നവയാണ്.
കൂടുതൽ ചിത്രങ്ങൾ ഓസിക്കിളുകൾ പതിനെട്ടാഴ്ച്ച പ്രായമുള്ള മനുഷ്യ ഭ്രൂണത്തിന്റെ തലയും കഴുത്തും.
ഇവയും കാണുക Bone terminology Evolution of mammalian auditory ossicles Terms for anatomical location Neck of malleus Superior ligament of malleus Lateral ligament of malleus Anterior ligament of malleus ലേഖന സൂചിക ↑ hednk-023 — Embryo Images at University of North Carolina ↑ Ramachandran, V. S. and Blakeslee, S. (1999) ‘'Phantoms in the Brain’', p. 210 പുറത്തേയ്ക്കുള്ള കണ്ണികൾ The Anatomy Wiz Archived 2017-11-16 at the Wayback Machine .
Malleus
മാലീവൂസ് ഇംഗ്ലീഷ് വിലാസം https://ml.wikipedia.org/wiki/Maleevus
മംഗോളിയയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് മാലീവൂസ് .
ഇടത്തരം വലിപ്പം  മാത്രം ഉള്ള ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്ത് ആണ്.
കവചമുള്ള ഒരു ദിനോസറാണ് മാലീവൂസ് , മറ്റു കവചമുള്ള ദിനോസറുകളെ പോലെ തന്നെ നാലു കാലിലാണ് സഞ്ചരിച്ചിരുന്നത്.
അങ്കയ്ലോസൗർ വിഭാഗത്തിൽ പെട്ട ദിനോസർ ആണ് മാലീവൂസ്.
അവലംബം പുറത്തേക്കുള്ള കണ്ണികൾ http://www.prehistoric-wildlife.com/species/m/maleevus.html Archived 2015-09-24 at the Wayback Machine .
മാലൂർ ഗ്രാമപഞ്ചായത്ത് ഈ ലേഖനം രക്ഷിക്കാൻ നിർദ്ദേശിച്ചിരിക്കുന്നു.
ഇതിന്റെ ചർച്ചകൾ ശ്രദ്ധിച്ച് ഈ ലേഖനത്തെ വിക്കിപീഡിയയുടെ ശ്രദ്ധേയത , എന്തൊക്കെയല്ല എന്നീ നയങ്ങൾക്കനുസരിച്ച് നിലനിർത്താൻ സഹകരിക്കുക.
ഇതിൽ വിശ്വാസയോഗ്യമായ അവലംബങ്ങൾ ചേർത്തും ഒഴിവാക്കൽ ചർച്ചയിൽ ഉയർന്നിരിക്കുന്ന ചോദ്യങ്ങൾക്ക് പരിഹാരം കണ്ടും ഈ ലേഖനം തിരുത്തിയെഴുതാൻ സഹായിക്കൂ .
( അവലംബങ്ങൾ തിരയുക: ഗൂഗിളിൽ , വാർത്തകളിൽ , പുസ്തകങ്ങളിൽ , scholar ) • ഈ ഫലകം ഇതിന്റെ ഒഴിവാക്കൽ ചർച്ച തീരും വരെ നീക്കാൻ പാടുള്ളതല്ല.